Karl zu Schwarzenberg

Karl Johannes Nepomuk Josef Norbert Friedrich Antonius Wratislaw Mena Fürst zu Schwarzenberg (1937–2023) var en tsjekkisk og sveitsisk politiker, adelsmann og overhode for huset Schwarzenberg. Han var utenriksminister i Den tsjekkiske republikk 2007–2009 og 2010–2013 (to perioder). Han var nær samarbeidspartner med vennen Vaclav Havel. Ved presidentvalget i 2013 tapte han med liten  margin for Miloš Zeman.
Han var tsjekkisk og sveitsisk statsborger. Han bodde mesteparten av livet i Tyskland og Østerrike før han returnerte til fødelandet og ble politiker i Tsjekkia etter oppløsningen av kommuniststyret. I Tsjekkia brukte han navnet Karel Schwarzenberg.

Da de tyske nazistene tok kontroll over Böhmen-Mähren i 1938 ble mange av familiens store eiendommer beslaglagt. Han tilbragte de første barneårene på slottet Orlik ved Vltava. Riksprotektor Heydrich kastet familien ut av Orlik i 1941. Faren var opprinnelig antisemitt. Etter andre verdenskrig flyktet famiien til Østerrike der faren begynte som bibliotekar i Salzburg. I Østerrike begynte Karl Schwarzenberg å ta seg av dissidenter fra Tsjekkoslovakia. I 1960 ble han adoptert av slektningen Heinrich og med det arving til eiendommer og titler flere steder i Europa. Ved sitt politiske virke ble han venn av Bruno Kreisky.

Han døde 12. november 2023 og fikk statsbegravelsen i St. Vitus-katedralen i Praha. Asken ble plassert i familiegravstedet i Orlik-palasset.

 Liv og virke 
Han var sønn av Karl zu Schwarzenberg (1911–1986) og Antonie zu Fürstenberg (1905–1988), og hadde tre søsken: Marie Eleonore von Bredow (født 1936), Karl Friedrich Prinz zu Schwarzenberg (født 1940) og Anna Maria Freifrau von Haxthausen (født 1946).
Mellom 1967 og 1988 var han gift med Therese Gräfin von Hardegg, som han hadde tre barn med: Johannes (født 1968), Anna Morgan (født 1968) og Karl Philipp (født 1979). De ble gift på nytt i 2008.

Fyrst Karl zu Schwarzenberg bor i Sveits, i familiens stamslott Schloss Schwarzenberg i Mittelfranken i Tyskland, i borgen Orlík nad Vltavou i Böhmen, i slottet Murau i Steiermark i Østerrike og i Palais Schwarzenberg i Wien. Han betegnet seg som sentraleuropeer med sveitsisk pass.
Hans families historie går tilbake til det 11. århundre, og har siden spilt en viktig rolle i sentraleuropeisk historie. Slekten stammet fra Scheinfeld i dagens Bayern, og fikk i historiens løp betydelige eiendommer i Østerrike og Böhmen. I 1948 måtte foreldrene flykte fra Böhmen, der kommunistene hadde tatt makten. De etterlot 11 slott og  hektar land.

Karl ble adoptert av sin slektning Heinrich zu Schwarzenberg, overhodet for huset Schwarzenberg. Han gikk på gymnasiet i Wien og tok Matura i 1957. Deretter studerte han forstvitenskap og jus. Han deltok i grunnleggelsen av det østerrikske næringslivstidsskriftet Trend i 1969–1970. I 1979 arvet han sin onkel Joseph og ble samtidig overhodet for huset Schwarzenberg.

Han ble valgt til president for den internasjonale Helsingforskomitéen i 1984.

Karl zu Schwarzenberg støttet tidlig den antikommunistiske motstanden mot det tsjekkoslovakiske regimet. Etter at Prahavåren ble knust i 1968 støttet han mange opposisjonelle.

Etter kommunismens fall ble han kansler for president Václav Havel, dvs. sjef for presidentens kontor. I 1989 fikk han Europarådets menneskerettspris sammen med Lech Wałęsa.

Han var også medlem av priskomitéen for Adalbert-Stiftung-Krefeld, som deler ut den internasjonale Adalbert-prisen.

I november 2004 ble valgt til senator i Tsjekkia for en periode på seks år, for det liberale partiet Unie svobody – Demokratická unie. Hans valgkrets var bydel 6 i Praha.

9. januar 2007 ble Schwarzenberg av president Václav Klaus tatt i ed som Tsjekkias utenriksminister. Han ble foreslått av det grønne partiet, som deltar i koalisjonsregjeringen.

 Referanser 

 Litteratur 
 Barbara Tóth: Karl von Schwarzenberg. Die Biographie. Verlag Carl Ueberreuter, Wien 2005 

 Eksterne lenker 


Kategori:Sveitsere
Kategori:Huset Schwarzenberg
Kategori:Tsjekkiske politikere
Kategori:Personer fra Praha